Danielle Campbellová

Danielle Campbellová (* 30. január 1995, Hinsdale, Illinois, USA) je americká herečka. Preslávila ju postava Jessicy Olsenovej vo filme Rande s hviezdou z dielne Disney Channel a Simone vo filme Maturitný ples. V rokoch 2013 – 2016 stvárňovala v seriáli The Originals čarodejnicu Davinu Claire.

Život 
Danielle pochádza z Hinsdale v Illinois, USA. Jej rodičia sú Georganne a John Campbellovci a má mladšieho brata. Objavili ju v kaderníctve v Chicagu keď mala 10 rokov. 

Kvôli natáčaniu seriálu The Originals žije v Atlante v Georgii, ale zostatok času trávi v Chicagu, Illinois. Od decembra 2015  bola vo vzťahu s členom skupiny One Direction, Louisom Tomlinsonom.

Kariéra 
Prvý veľký zlom v kariére prišiel v roku 2006, keď sa ako hosťujúca hviezda objavila v piatich epizódach seriálu Prison Break. Objavila sa tiež v celoštátnej reklame na Build-A-Bear Workshop a v roku 2008 si zahrala Darlu vo filme The Poker House. V roku 2010 hrala Dani v televíznom seriáli stanice Disney Channel Zeke a Luther a neskôr sa objavila v televíznom filme Rande s hviezdou. Spolu s Nicholasom Braunom, Nolanom Sotillom a Aimee Teegarden si zahrala vo filme Maturitný ples, ktorý mal premiéru 29. apríla 2011. 

V roku 2013 získala hlavnú rolu v seriáli The Originals, kde stvárnila mocnú, 16-ročnú čarodejnicu Davinu. Neskôr, v tom istom roku, bola obsadená do filmu 16 South z roku 2015, kde si zahrala spolu s Lukom Benwardom. V apríli 2015 nakrútila film Race To Redemption, v ktorom sa predstavila v hlavnej úlohe po boku Aidena Flowersa a Luka Perryho. Film bude mať premiéru v roku 2016.

Filmografia

Filmy

Televízia

Referencie

Externé odkazy

Zdroj 

Filmové herečky USA
Televízne herečky USA
Osobnosti zo Chicaga
Detskí herci